84.§

**Par Ogres novada pašvaldības sabiedrības ar ierobežotu atbildību „MS siltums” pamatkapitāla palielināšanu**

Ogres novada pašvaldībā (turpmāk tekstā – Pašvaldība) 2014. gada 8. decembrī saņemts pašvaldības SIA „MS siltums”, reģistrācijas Nr.40103666190, juridiskā adrese „Pagastmāja”, Madliena, Madlienas pag., Ogres nov., LV-5045 (turpmāk – Sabiedrība), valdes locekļa Normunda Ševela iesniegums (pašv. reģ. Nr. 1-10.3/966) ar lūgumu naudas līdzekļus EUR 42686.00 apmērā, kurus 2014. gada 20. februārī Ogres novada pašvaldība ieskaitīja Sabiedrības norēķinu kontā, novirzīt Sabiedrības pamatkapitāla palielināšanai, un reģistrēt Sabiedrības pamatkapitāla palielinājumu LR Uzņēmumu reģistrā.

 Likuma:

1. „Par pašvaldībām” 14. panta pirmās daļas 1. punkts nosaka, ka pildot savas funkcijas, pašvaldībām likumā noteiktajā kārtībā ir tiesības dibināt kapitālsabiedrības, kā arī ieguldīt savus līdzekļus kapitālsabiedrībās;
2. „Par valsts un pašvaldību kapitāla daļām un kapitālsabiedrībām”:
	1. 42.pants nosaka, ka pamatkapitālu drīkst palielināt, tikai pamatojoties uz dalībnieku sapulces lēmumu, kurā iekļauti palielināšanas noteikumi;
	2. 43.panta pirmās daļas 1. punkts, attiecīgi, ka sabiedrības pamatkapitālu var palielināt, dalībniekam izdarot ieguldījumus sabiedrības pamatkapitālā, pretī saņemot jaunu daļu skaitu;
	3. 48.panta pirmās daļas 7. un 9. punkts, nosaka, ka tikai dalībnieku sapulcei ir tiesības pieņemt lēmumus par sabiedrības statūtu pieņemšanu un grozīšanu (7.p.) un pamatkapitāla palielināšanu (9.p.);
3. Komerclikuma 198. pants nosaka, kādai informācijai jābūt iekļautai pamatkapitāla palielināšanas noteikumos.
4. *Euro* ieviešanas kārtības likuma 22. pants nosaka pamatkapitāla daļu denominācijas kārtību no latiem uz *euro*.

 Iepazīstoties ar sagatavoto lēmuma projektu un ar tam klātpievienotajiem dokumentiem un noklausoties Ogres novada pašvaldības sabiedrības ar ierobežotu atbildību „MS siltums” valdes locekļa Normunda Ševela informāciju, izvērtējot tos, un pamatojoties uz likuma „Par pašvaldībām” 14. panta pirmās daļas 1. punktu, likuma „Par valsts un pašvaldību kapitāla daļām un kapitālsabiedrībām” 42. pantu, 43. panta pirmās daļas 1. punktu, 48. panta pirmās daļas 7. un 9. punktu, Komerclikuma 151. pantu, 196. panta pirmo daļu, 197. panta pirmās daļas 1. punktu, 198.pantu un *Euro* ieviešanas kārtības likuma 22. pantu,

**balsojot: PAR –** 14 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, I.Tamane), **PRET** – nav, **ATTURAS** – 1 balss (L.Strelkova),

Ogres novada dome **NOLEMJ:**

1. **Palielināt** Ogres novada pašvaldības sabiedrības ar ierobežotu atbildību „MS siltums”, reģistrācijas Nr. 40103666190, pamatkapitālu par EUR 42686,- (Četrdesmit divi tūkstoši seši simti astoņdesmit seši *euro*), tas ir par naudas summu, kuru 20.02.2014. Ogres novada pašvaldība ieskaitīja sabiedrības kontā, attiecīgi ieguldītās summas (EUR 42686,-) apmērā **palielinot** Ogres novada pašvaldībai piederošo Sabiedrības kapitāla daļu skaitu. ([Bankas izziņa pielikumā uz 1 lapas](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/18%20decembris%20/piel/piel_par_84_bankas.pdf)).
2. **Apstiprināt** pašvaldības SIA „MS siltums” pamatkapitālu EUR 45531,- (Četrdesmit pieci tūkstoši pieci simti trīsdesmit viens *euro*) apmērā, kas sadalīts 45531daļā.
3. **Apstiprināt** pašvaldības SIA „MS siltums” pamatkapitāla palielināšanas noteikumus ([Pielikumā uz 1 lapas](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/18%20decembris%20/piel/piel_par_84_noteikumi.doc)).
4. **Izdarīt** izmaiņas pašvaldības SIA „MS siltums” statūtu 2. sadaļas „Pamatkapitāls un daļa” 6., 7. un 8.punktā, izsakot tos šādā redakcijā:

 „6. Sabiedrības pamatkapitāls ir EUR 45531,- (Četrdesmit pieci tūkstoši pieci simti trīsdesmit viens *euro*) apmērā.

 7. Sabiedrības pamatkapitāls sadalīts 45531 (Četrdesmit pieci tūkstoši pieci simti trīsdesmit viens) daļā.

 8. Vienas daļas nominālvērtība ir EUR 1,- (viens *euro*).”

1. Sabiedrības pamatkapitāla denominācijas rezultātā radušos naudas atlikumu EUR 0.74 (74 euro centi) ieskaitīt pašvaldības budžetā.
2. **Apstiprināt** pašvaldības SIA „MS siltums” statūtu jauno redakciju. ([Pielikumā uz 2 lapām](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/18%20decembris%20/piel/piel_par_84_statuti.doc)).
3. **Apstiprināt** pašvaldības SIA „MS siltums” dalībnieku reģistru (nodalījums Nr.1) ar Ogres novada pašvaldības ieraksta kārtas numuru 1 (viens). (Pielikumā uz 1 lapas).
4. Pašvaldības juridiskai nodaļai sagatavot nepieciešamos dokumentus pašvaldības SIA „MS siltums” pamatkapitāla palielinājuma un statūtu jaunās redakcijas reģistrēšanai Uzņēmumu reģistrā.
5. **Uzdot** pašvaldības SIA „MS siltums” valdes loceklim Normundam Ševelam nodrošināt pieteikuma par pamatkapitāla palielināšanu un Statūtu jaunās redakcijas reģistrēšanu Uzņēmumu reģistrā līdz 2014. gada 31. decembrim.
6. **Pilnvarot** Ogres novada pašvaldības domes priekšsēdētāju Artūru Manguli pašvaldības vārdā     parakstīt visus pašvaldības SIA „MS siltums” pamatkapitāla palielināšanas dokumentus un     pieteikumu reģistrēšanai Uzņēmumu reģistram.
7. **Kontroli** par lēmuma izpildi uzdot domes priekšsēdētājam **Artūram Mangulim**.

*Lēmums stājies spēkā ar 19.12.2014.*